
A. BARANAUSKO IR A. VIENUOLIO-ŽUKAUSKO MEMORIALINIO MUZIEJAUS 
2024–2026 METŲ KORUPCIJOS PREVENCIJOS 
VEIKSMŲ PLANAS
 
I skyrius
 BENDROSIOS NUOSTATOS
1. A. Baranausko ir A. Vienuolio-Žukausko memorialinio muziejaus (toliau – Muziejus) 2024–2026 metų korupcijos prevencijos veiksmų planas (toliau – Planas) parengtas vadovaujantis Lietuvos Respublikos korupcijos prevencijos įstatymu, Lietuvos Respublikos Nacionalinės kovos su korupcija programa, patvirtinta Lietuvos Respublikos Seimo 2002 m. sausio 17 d. nutarimu Nr. IX-711 (kartu su 2009 m. gegužės 14 d. nutarimu Nr. XI-259), ir kitais teisės aktais, reglamentuojančiais korupcijos prevencijos veiklą, bei Anykščių rajono savivaldybės 2024–2026 metų korupcijos prevencijos veiksmų planu.
2. Planas skirtas korupcijos prevencijai, korupcijos pasireiškimo galimybėms mažinti ir korupcijai atspariai aplinkai kurti.
3. Veiklos kryptys:  
3.1. korupcijos prevencija; 
3.2. antikorupcinis švietimas. 
4. Plane vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.  
 
II skyrius
 TIKSLAI IR UŽDAVINIAI
 
5. Veiklos tikslai:  
5.1. korupcijos prevencijos srityje: 
5.1.1. nustatyti priežastis ir sąlygas korupcijai pasireikšti bei jas šalinti; 
5.1.2. siekti didesnio sprendimų skaidrumo ir viešumo darbo santykių ir paslaugų teikimo srityse. 
5.2. antikorupcinio švietimo srityje: 
5.2.1. užtikrinti nuolatinį Muziejaus darbuotojų švietimą antikorupcinėmis temomis; 
5.2.2. ugdyti visuomenės narių suvokimą apie korupcijos keliamus pavojus, skatinti nepakantumą korupcijos apraiškoms. 
6. Korupcijos prevencijos tikslams pasiekti numatomi uždaviniai:      
6.1. užtikrinti antikorupcinę kontrolę; 
6.2. gerinti teikiamų paslaugų kokybę. 
7. Antikorupcinio švietimo tikslui pasiekti numatomi uždaviniai: 
7.1. didinti antikorupcinio švietimo sklaidą Muziejuje ir skatinti Muziejaus bendruomenę įsitraukti į antikorupcinę veiklą; 
7.2. ugdyti antikorupcinę kultūrą visuomenėje. 
 
III skyrius
TIKSLŲ IR UŽDAVINIŲ VERTINIMO KRITERIJAI
 
8. Programos tikslai ir uždaviniai vertinami kokybiniais ir kiekybiniais rodikliais. 
9. Galimų korupcinio pobūdžio veiksmų ir pranešimų, kuriuos ištyrus pasitvirtino korupcinės veikos, skaičius.
 
IV skyrius
PLANO ĮGYVENDINIMAS
 
10. Siekiant sėkmingai vykdyti veiklas, Muziejuje paskirtas asmuo, atsakingas už korupcijai atsparios aplinkos kūrimą.
11. Pakeitimai Plane galimi tik Muziejaus vadovo įsakymu, nurodant objektyvias priežastis. 
12. Planas tvirtinamas ir atnaujinamas Muziejaus vadovo įsakymu, atsižvelgiant į galimas ar nustatytas korupcijos pasireiškimo sritis ir jame numatytų veiklų įgyvendinimą. 
13. Plano įgyvendinimą organizuoja Muziejaus administracija.
14. Už konkrečių Plane numatytų priemonių įgyvendinimą atsako Muziejaus vadovo paskirti asmenys.
15. Muziejaus darbuotojai ir visuomenė pasiūlymus dėl Plano atnaujinimo gali teikti per visą jo veiklų įgyvendinimo laikotarpį. Asmenys atsakingi už  korupcijos prevencijos vykdymą, atsižvelgę į gautus pasiūlymus sprendžia dėl naujo laikotarpio Plano projekto parengimo tikslingumo.
16. Muziejus savo interneto svetainės nuolatiniuose puslapiuose, skirtuose korupcijos prevencijai, turi skelbti Muziejaus korupcijos prevencijos veiksmų planą.  
 
V skyrius
BAIGIAMOSIOS NUOSTATOS
 
17. Korupcijos prevencijos veiksmų planas vykdomas Muziejaus lėšomis. 
 
 
A. BARANAUSKO IR A. VIENUOLIO-ŽUKAUSKO MEMORIALINIO MUZIEJAUS 
2024–2026 METŲ KORUPCIJOS PREVENCIJOS 
VEIKSMŲ PLANO PRIEMONĖS
 
	Eil. Nr.

	Priemonė
	Vykdytojai
	Įvykdymo terminas
	Siekiamas rezultatas

	1.
	[bookmark: _GoBack]Skyriaus „Korupcijos prevencija“ administravimas įstaigos interneto svetainėje, įstaigos Korupcijos prevencijos 2024–2026 m. veiksmų plano, asmens, atsakingo už korupcijai atsparios aplinkos kūrimą, duomenų ir kontaktų, kitų dokumentų reguliarus skelbimas.  
	Interneto svetainės administratorius.
	Nuolat.
	Muziejaus svetainėje www.baranauskas.lt skelbiama aktuali antikorupcinio pobūdžio informacija.

	2.
	Informacijos apie atsakomybę už korupcinio pobūdžio teisės pažeidimus skelbimas įstaigos informacijos skelbimo vietose ir interneto svetainėje.
	Asmuo, atsakingas už korupcijai atsparios aplinkos kūrimą, interneto svetainės administratorius.  

	Nuolat.

	Įstaigos informacijos skelbimo vietose bei interneto svetainėje skelbiama informacija apie atsakomybę už korupcinio pobūdžio teisės pažeidimus, nurodoma, kokia tvarka ir kur asmuo gali kreiptis dėl korupcijos apraiškų, vidinio kanalo populiarinimas.

	3.
	Įstaigos veiklos sričių, kuriose egzistuoja didelė korupcijos pasireiškimo tikimybė, išskyrimas ir įvardijimas.
	Direktorius, asmuo, atsakingas už korupcijai atsparios aplinkos kūrimą. 

	Kiekvienų metų III ketvirtis.

	Nustatomos  įstaigos veiklos sritys, kuriose yra didelė korupcijos pasireiškimo tikimybė, atliekamas tyrimas ir teikiamos išvados steigėjui.  


	4.
	Institucinė veikla, gavus pranešimą apie galimą korupcinę veiklą.
	Asmuo, atsakingas už korupcijai atsparios aplinkos kūrimą. 

	Gavus pranešimą.
	Esant pranešimui apie galimą korupcinę veiklą, informuojamas  įstaigos vadovas ir perduodama informacija Generalinei prokuratūrai. 


	5.
	Įstaigos darbuotojų mokymų korupcijos prevencijos klausimais (žinios apie korupcijos prevencijos priemones, jų taikymą, korupcinio pobūdžio nusikalstamas veiklas, jų pobūdį bei atsakomybę) organizavimas.
	Asmuo, atsakingas už korupcijai atsparios aplinkos kūrimą. 

	Ne rečiau kaip 1 kartą per metus. 

	Mokymų valandų skaičius, tenkantis vienam mokymus išklausiusiam įstaigos darbuotojui yra ne mažesnis nei 1 akademinė valanda per metus. 

	6.
	Informacijos apie teikiamas nemokamas ir mokamas paslaugas skelbimas.
	Asmuo, atsakingas už korupcijai atsparios aplinkos kūrimą.
	Gavus užklausą. 

	Skelbiama informacija apie teikiamas nemokamas ir mokamas paslaugas.

	7.
	Planuojamų pirkimų suvestinių, viešųjų pirkimų taisyklių, finansinių ataskaitų skelbimas Muziejaus interneto svetainėje, elektroninių pirkimų didinimas.
	Direktorius, viešųjų pirkimų komisijos pirmininkas, interneto svetainės administratorius.
	Nuolat.
	Muziejaus interneto svetainėje skelbiama informacija apie viešuosius pirkimus, finansinės ataskaitos, elektroniniai pirkimai sudaro 50 proc. visų pirkimų sumos.

	8.
	Privačių interesų deklaracijų pateikimo kontrolė.
	Direktorius
	Nuolat.
	Stebima, ar įstaigoje nepažeistas viešųjų ir privačiųjų interesų derinimas.

	9.
	Muziejaus darbuotojų  pareigybių aprašymų, taip pat informacijos apie laisvas pareigybes ir jų aprašymų skelbimas Muziejaus interneto svetainėje.
	Direktorius, interneto svetainės administratorius
	2024 m., vėliau nuolat atnaujinant.
	Skelbiami Muziejaus darbuotojų pareigybių aprašymai, deklaruojama faktinė situacija apie laisvas pareigybes.

	10.
	Įstaigoje patvirtintų veiklą reglamentuojančių tvarkų, taisyklių, procedūrų tobulinimas
	Direktorius, asmuo, atsakingas už korupcijai atsparios aplinkos kūrimą.
	Nuolat.
	Nustatomos galimos korupcijos prielaidos, nedelsiant tikslinami ar keičiami dokumentai.



